पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड में 15 मई तक 18 से 44 साल के युवाओं का काेराेना वैक्सीनेशन शुरू हाे जाएगा। इसके लिए केंद्र सरकार ने झारखंड के लिए फिलहाल टीके के तीन लाख डाेज का आवंटन कर दिया है। राज्य में इनके टीकाकरण के लिए 2229 केंद्र तैयार हैं। आधिकारिक सूत्राें के मुताबिक झारखंड सरकार ने सिरम इंस्टीट्यूट ऑफ इंडिया और भारत बायाेटेक काे 25-25 लाख डाेज का ऑर्डर दिया है।अलग-अलग राज्याें द्वारा दिए गए ऑर्डर, उनकी जरूरत औ संक्रमण के आंकड़ाें के अनुसार केंद्र ने राज्याें काे टीके का आवंटन किया है।
झारखंड काे जल्दी ही ये तीन लाख डाेज मिल जाएंगे। इससे 18 से 44 साल के युवाओं का टीकाकरण शुरू कर दिया जाएगा। तीन लाख डाेज दिए जाने में करीब एक सप्ताह का समय लगता है। इस दाैरान राज्य काे टीके के और डाेज मिल जाएंगे। इधर, टीकाकरण के लिए स्वास्थ्य विभाग के अपर मुख्य सचिव अरुण कुमार सिंह ने तैयारी शुरू कर दी है। उन्हाेंने सभी डीसी काे जरूरी निर्देश भी दिया है। उनसे कहा गया है कि मुखिया और पंचायत सचिवाें काे भी इससे शामिल करें, ताकि ग्रामीण इलाकाें में टीकाकरण का काम सुचारू ढंग से चल सके। खासकर ग्रामीण इलाकाें में दूसरा डाेज लेने के लिए जागरूकता फैलाने काे भी कहा है। क्याेंकि एक डाेज लेने के बाद अगर दूसरा डाेज नहीं लिया ताे इसका प्रभाव काफी कम हाे जाता है। ग्रामीण इलाकाें में जानकारी के अभाव में लाेग ऐसा कर देते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn